Uranus (deus)
Vide etiam paginam discretivam: Uranus. Ūrănus (Οὐρανός) est nomen Graecum caeli. In mythologia Graeca per prosopopoeiam deus caeli est, ut filius maritusque Gaeae. Frater Urani est Pontus, deus maris. In mythologia Romana cum Caelo analogus ac nomen cum deo Indico Varuna cognatum est. Uranus non habuit cultum. Uranus liberos iuvenissimos monstruosos nempe Centimanus (seu Hecatonchiros) et Cyclopes in Tartaro, ventre Gaeae celavit. Propter dolorem Gaea petivit a Crono castrationem patris sui. E sanguine Urani Erinyes Gigantes Meliaeque nati sunt. E testibus Urani in mari Aphrodite nata est. Urano domito, Cronus celavit Hekatonchiros  et Cyclopes in Tartaro.